पुलिस सूत्रों ने यहां बताया कि 15 अगस्त को शराब की दुकान बंद होने के कारण दिंदरपुर निवासी ओमराज सिंह जोगेंदर, जुगनू और मिश्री बेगमपुर निवासी बिट्टू ने शाम के समय कच्ची शराब खरीद कर पी थी। शराब पीने के बाद रात में चारों की तबियत बिगड़ गई। परिजनों ने उन्हें स्थानीय चिकित्सकों के यहां भर्ती कराया। अगले दिन 16 अगस्त को ओमराज सिंह (42) की हालत ज्यादा बिगड़ने पर परिजन उसे मुरादाबाद ले जाते समय रास्ते में ही उसने दम तोड़ दिया जबकि बाकी तीनों का इलाज मुरादाबाद अस्पताल में किया जा रहा है। ओमराज के शव को कब्जे में लेकर पोस्टमार्टम के लिए भेज दिया ।